P6_TA(2005)0147

Európai Munkahelyi Biztonsági és Egészségvédelmi Ügynökség *

Az Európai Parlament jogalkotási állásfoglalása az Európai Munkahelyi Biztonsági és Egészségvédelmi Ügynökség létrehozásáról szóló 2062/94/EK rendelet módosításáról szóló tanácsi rendeletre irányuló javaslatról (COM(2004)0050 - C6-0014/2004 - 2004/0014(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2004)0050) [1],

- tekintettel az EK-Szerződés 308. cikkére, amely alapján a Tanács konzultált a Parlamenttel (C6-0014/2004),

- tekintettel eljárási szabályzata 51. cikkére,

- tekintettel a Foglalkoztatási és Szociális Bizottság jelentésére, valamint a Környezetvédelmi, Közegészségügyi és Élelmiszer-biztonsági Bizottság véleményére (A6-0092/2005),

1. jóváhagyja a Bizottság módosított javaslatát;

2. felkéri a Bizottságot, hogy ennek megfelelően módosítsa javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(1) PREAMBULUMBEKEZDÉS

(1) Az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendelet az ügynökség, és különösen annak igazgatótanácsa célkitűzéseire, feladataira és szervezetére vonatkozó rendelkezéseket tartalmaz. Ezeket a rendelkezéseket Ausztria, Finnország és Svédország csatlakozását követően módosították, mivel az igazgatótanácsnak új tagokkal kellett kiegészülnie. | (1) Az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendelet az ügynökség, és különösen annak igazgatótanácsa célkitűzéseire, feladataira és szervezetére vonatkozó rendelkezéseket tartalmaz. Ezeket a rendelkezéseket a nemrég bekövetkezett csatlakozást követően módosították, mivel az igazgatótanácsnak új tagokkal kellett kiegészülnie. |

2. módosítás

(5a) PREAMBULUMBEKEZDÉS (új)

| (5a) A fentiekben meghatározott célok megvalósítása érdekében az ügynökségnek az információkat nemcsak összegyűjtenie és terjesztenie, hanem elemeznie is kell, illetve meg kell határoznia a veszélyeket és a bevált gyakorlatokat, valamint elő kell segítenie a megelőző intézkedéseket. E tekintetben fontos tisztázni, hogy az ügynökség feladata a "kockázatfigyelés" és a kockázatok, különösen a felmerülő kockázatok elemzése, valamint a megelőző intézkedések támogatása. Ide tartoznak a munkavállalók családtagjait érintő kockázatok is. Különös figyelmet kell fordítani a genotoxicitással kapcsolatos kockázatokra, amelyek kihatással lehetnek az érintett munkavállaló leszármazottaira. |

3. módosítás

(6) PREAMBULUMBEKEZDÉS

(6) A 2062/94/EK rendelet 23. cikke értelmében készített, és egy 2001-ben végzett külső értékelésen, valamint az igazgatótanács és a Bizottság munkahelyi biztonsági és egészségvédelmi tanácsadó bizottsága által biztosított információkon alapuló, az ügynökséget értékelő bizottsági közlemény kihangsúlyozza, hogy módosítani kell a 2062/94/EK rendeletet az ügynökség és irányítási szervei hatékonyságának fenntartása érdekében. | (6) A 2062/94/EK rendelet 23. cikke értelmében készített, és egy 2001-ben végzett külső értékelésen, valamint az igazgatótanács és a Bizottság munkahelyi biztonsági és egészségvédelmi tanácsadó bizottsága által biztosított információkon alapuló, az ügynökséget értékelő bizottsági közlemény hangsúlyozza, hogy módosítani kell a 2062/94/EK rendeletet az ügynökség és irányítási szervei hatékonyságának fenntartása és javítása érdekében. |

4. módosítás

(15) PREAMBULUMBEKEZDÉS

(15) A Szerződés 3. cikke szerint a Közösségnek valamennyi tevékenysége során törekednie kell az egyenlőtlenségek kiküszöbölésére, valamint a férfiak és nők közötti egyenlőség előmozdítására. Ezért helyénvaló olyan rendelkezés elfogadása, amely ösztönzi az igazgatótanács összetételében a férfiak és nők kiegyensúlyozott képviseletét. | (15) A Szerződés 3. cikke szerint a Közösségnek valamennyi tevékenysége során törekednie kell az egyenlőtlenségek kiküszöbölésére, valamint a férfiak és nők közötti egyenlőség előmozdítására. Ezért helyénvaló olyan rendelkezés elfogadása, amely ösztönzi az ügynökség igazgatási és irányítási szerveinek összetételében a férfiak és nők kiegyensúlyozott képviseletét. |

5. módosítás

1. CIKK, 1. PONT2. cikk (2062/94/EK rendelet)

A munkavállalók Szerződésben, illetve a munkahelyi egészségvédelemmel és biztonsággal kapcsolatos egymást követő közösségi stratégiákban és cselekvési programokban meghatározott biztonság- és egészségvédelme tekintetében különösen a munkakörnyezettel kapcsolatos javulás érdekében az ügynökség célja a munkahelyi biztonság és egészségvédelem területén felhasználható technikai, tudományos és gazdasági információk biztosítása a közösségi szervek, tagállamok és a területen érintett szervezetek számára. | A munkavállalók Szerződésben, illetve a munkahelyi egészségvédelemmel és biztonsággal kapcsolatos egymást követő közösségi stratégiákban és cselekvési programokban meghatározott biztonság- és egészségvédelme tekintetében a munkakörnyezet javítása érdekében az ügynökség célja a munkahelyi biztonság és egészségvédelem területén felhasználható technikai, tudományos és gazdasági információk és értékelések biztosítása a közösségi szervek, tagállamok, a szociális partnerek és a területen érintett szervezetek számára. |

6. módosítás

1. CIKK, 2. PONT, A) PONT, i. PONT3. cikk, (1) bekezdés, a) pont (2062/94/EK rendelet)

a)technikai, tudományos és gazdasági információk gyűjtése, elemzése és terjesztése a tagállamokban a közösségi szervek, tagállamok és érdekelt felek felé való továbbításuk érdekében; az adatgyűjtés célja a meglévő nemzeti prioritások és programok meghatározása, valamint a közösségi prioritásokhoz és programokhoz szükséges adatok biztosítása, | a)technikai, tudományos és gazdasági információk gyűjtése, elemzése és terjesztése a tagállamokban a közösségi szervek, tagállamok és érdekelt felek felé való továbbításuk érdekében; az adatgyűjtés célja a kockázatok és a bevált gyakorlatok mellett a meglévő nemzeti prioritások és programok meghatározása, valamint a közösségi prioritásokhoz és programokhoz szükséges adatok biztosítása, |

7. módosítás

1. CIKK, 2. PONT, A) PONT, IA). PONT (új)3. cikk, (1) bekezdés, c) pont (2062/94/EK rendelet)

| ia)a c) pont helyébe a következő szöveg lép:c)a tagállamok között, a munkahelyi biztonság és egészségvédelem területén folytatott együttműködés, információ- és tapasztalatcsere elősegítése és támogatása az adatok szisztematikus gyűjtésén keresztül - beleértve a képzési programokról való tájékoztatást - az Eurostat támogatásával; e cél elérése érdekében az ügynökség elősegíti a munkavégzéshez kapcsolódó balesetekről és betegségekről vezetett statisztikák összehangolását, hogy megszűnjenek az ezek értékelése és elemzése során jelenleg fennálló különbségek; |

8. módosítás

1. CIKK, 2. PONT, A) PONT, ii. ALPONT3. cikk, (1) bekezdés, h) pont (2062/94/EK rendelet)

h)technikai, tudományos és gazdasági információk biztosítása a megelőző intézkedések végrehajtását szolgáló módszerekről és eszközökről, a bevált gyakorlatok meghatározása és megelőző intézkedések előmozdítása, különös figyelmet fordítva a kis- és középvállalkozások sajátos problémáira; | h)technikai, tudományos és gazdasági információk biztosítása a megelőző intézkedések végrehajtását szolgáló módszerekről és eszközökről, a kockázatok és az átvehető, bevált gyakorlatok meghatározása, az ehhez kapcsolódó leckék elemzése és megelőző intézkedések előmozdítása, különös figyelmet fordítva a kis- és középvállalkozások sajátos problémáira, és előmozdítva a problémák megoldását. A bevált gyakorlatok tekintetében az ügynökség különös figyelmet szentel az olyan gyakorlatoknak, amelyek gyakorlati eszközöket jelentenek a munkahelyi biztonság és egészségvédelem kockázatfelmérésének kidolgozásában, és az azok kezeléséhez szükséges intézkedések meghatározásában; |

9. módosítás

1. CIKK, 2. PONT, A) PONT, iii. ALPONT3. cikk, (1) bekezdés, j) pont (2062/94/EK rendelet)

j)az ügynökség biztosítja, hogy a terjesztett információ érthető legyen a végfelhasználók számára és szorosan együttműködik a 4. cikk (1) bekezdésben említett nemzeti tájékoztatási központokkal e cél elérésének érdekében. | j)az ügynökség biztosítja, hogy a terjesztett információ releváns legyen a végfelhasználók számára. E cél elérése érdekében szorosan együttműködik a 4. cikk (1) bekezdésében említett nemzeti tájékoztatási központokkal a 4. cikk (2) bekezdésének rendelkezéseivel összhangban. |

10. módosítás

1. CIKK, 2. PONT, B) PONT3. cikk, (2) bekezdés (2062/94/EK rendelet)

(2) Az esetleges átfedések elkerülése érdekében az ügynökség a lehető legszorosabban együttműködik a közösségi szinten már meglévő intézményekkel, alapítványokkal, szakosodott szervekkel és programokkal. Az ügynökségnek különösen az Élet- és Munkakörülmények Javításáért létrehozott Európai Alapítványnyal való megfelelő együttműködést kell biztosítania, saját céljainak sérelme nélkül. | (2) Az esetleges átfedések elkerülése érdekében az ügynökség a lehető legszorosabban együttműködik a közösségi szinten már meglévő intézményekkel, alapítványokkal, szakosodott szervekkel és programokkal. Az ügynökség is részesülni fog abból az együttműködésből, amelyet jelenleg a Bizottság az ENSZ ügynökségeivel - az Egészségügyi Világszervezettel (WHO), Nemzetközi Munkaügyi Szervezettel (ILO), valamint a Foglalkozás- egészségügyi Nemzetközi Bizottsággal (ICOH) - folytat, annak érdekében, hogy lépést tarthasson a nemzetközi szervezetek által végzett munkával. Az ügynökségnek különösen az Élet- és Munkakörülmények Javításáért létrehozott Európai Alapítvánnyal való együttműködését kell fokoznia, saját céljai sérelme nélkül. |

11. módosítás

1. CIKK, 2A. PONT (új)4. cikk, (1) bekezdés (2062/94/EK rendelet)

| 2a.A 4. cikkben az (1) bekezdés helyébe a következő szöveg lép:(1)Az ügynökség létrehoz egy hálózatot, amely magában foglaljaa nemzeti jogszabályok és/vagy gyakorlat által meghatározott nemzeti információs hálózatok fő összetevő elemeit, beleértve a nemzeti szociális partnerek szervezeteit,a nemzeti tájékoztatási pontokat,és a jövőbeli tematikus központokat. |

12. módosítás

1. CIKK, 3. PONT4. cikk, (2) bekezdés, második albekezdés (2062/94/EK rendelet)

3.A 4. cikk (2) bekezdésében a második albekezdés helyébe a következő lép: | 3.A 4. cikk (2) bekezdésében az első és második albekezdés helyébe a következő szöveg lép: |

| (2) A tagállamok rendszeresen tájékoztatják az ügynökséget a munkahelyi egészséggel és biztonsággal foglalkozó nemzeti információs hálózatuk főbb összetevőiről, beleértve minden olyan intézményt, amely a megítélésük szerint hozzá tud járulni az ügynökség munkájához, figyelembe véve a területük lehető legteljesebb lefedettségének biztosítását. |

Az illetékes nemzeti hatóságok vagy az általuk kijelölt intézmény koordinálja és/vagy továbbítja az ügynökségnek a nemzeti szinten szolgáltatandó információt. A nemzeti hatóságoknak figyelembe kell venniük a nemzeti szintű szociális partnerek álláspontját, a nemzeti jogszabályoknak és/vagy gyakorlatnak megfelelően. | Az illetékes nemzeti hatóságok vagy az általuk nemzeti tájékoztatási pontként kijelölt intézmény koordinálja és/vagy továbbítja az ügynökségnek a nemzeti szinten rendelkezésre álló információt, egy munkaterv keretében, amely tájékoztatási pontok és az ügynökség közötti megállapodás eredménye, az ügynökség által elfogadott munkaprogram alapján. A nemzeti hatóságok együttműködnek a nemzeti szintű szociális partnerekkel, a nemzeti jogszabályoknak és/vagy gyakorlatnak megfelelően. |

13. módosítás

1. CIKK, 4. PONT7a. cikk (2062/94/EK rendelet)

Az ügynökség: a)az igazgatótanácsból;b)a vezetőségből;c)és az igazgatóból áll. | Az ügynökség igazgatási és irányítási szervei: a)az igazgatótanácsból;b)a vezetőségből;c)és az igazgatóból állnak. |

14. módosítás

1. CIKK, 5. PONT8. cikk, (2) bekezdés (2062/94/EK rendelet)

(2) Az (1) bekezdés a), b) és c) pontjában említett tagokat a Tanács jelöli ki a munkahelyi biztonsági és egészségvédelmi tanácsadó bizottság tagjai és póttagjai közül, a tagállamok kormányait képviselő érdekcsoportok, valamint a munkáltatók és munkavállalók szervezeteinek javaslatára. | (2) Az (1) bekezdés a), b) és c) pontjában említett tagokat a Tanács jelöli ki a munkahelyi biztonsági és egészségvédelmi tanácsadó bizottság tagjai és póttagjai közül. |

| Az (1) bekezdés a) pontjában említett tagokat a tagállamok javaslatára nevezik ki. Az (1) bekezdés b) és c) pontjában említett tagokat a bizottság egyes csoportjai szóvivőinek javaslatára nevezik ki. A bizottság három csoportjának javaslatait a Tanácsnak be kell nyújtani és továbbítani kell a Bizottságnak tájékoztatás céljából. |

A Tanács egyidejűleg a tagokra vonatkozó azonos feltételekkel kinevez egy póttagot, aki részt vesz az igazgatótanács ülésein a tag hiányzása esetén. | A Tanács egyidejűleg a tagokra vonatkozó azonos feltételekkel kinevez egy póttagot, aki részt vesz az igazgatótanács ülésein a tag hiányzása esetén |

A Bizottság maga jelöli ki a tagokat és póttagokat, akik a képviseletére jogosultak. | A Bizottság maga jelöli ki a tagokat és póttagokat, akik a képviseletére jogosultak. |

A jelöltek listáinak továbbításakor a tagállamok, a munkáltatók szervezetei és a munkavállalók szervezetei igyekeznek biztosítani azt, hogy az igazgatótanács összetétele igazságosan tükrözze a különböző érintett gazdasági szektorokat és biztosítsa a férfiak és nők kiegyensúlyozott képviseletét. | A jelöltek listáinak továbbításakor a Bizottság, a tagállamok, a munkáltatók szervezetei és a munkavállalók szervezetei igyekeznek biztosítani azt, hogy az igazgatótanács összetétele igazságosan tükrözze a különböző érintett gazdasági szektorokat és biztosítsa a férfiak és nők kiegyensúlyozott képviseletét a 7a. cikkben említett testületek összetételében. A listákat a munkahelyi biztonsági és egészségvédelmi tanácsadó bizottság tagságában bekövetkezett bármiféle változástól, vagy annak megújításától számított három hónapon belül be kell nyújtani, a Tanács 2003/C 218/01 határozata [2] 3. cikkének (3) és (4) bekezdése és 4. cikkének (1) bekezdésével összhangban. |

Az igazgatótanács tagjainak listáját a Tanács közzéteszi az Európai Unió Hivatalos Lapjában. | Az igazgatótanács és a vezetőség tagjainak listáját a Tanács közzéteszi az Európai Unió Hivatalos Lapjában, az ügynökség pedig internetes honlapján. |

15. módosítás

1. CIKK, 5. PONT8. cikk, (3) bekezdés (2062/94/EK rendelet)

(3) Az igazgatótanács tagjainak megbízatási ideje három év. A megbízatás megújítható. | (3) Az igazgatótanács tagjainak megbízatási ideje három év. A megbízatás megújítható. |

| Az igazgatótanács azon tagjainak a megbízatását, akik ... [3] hivatalban vannak, addig meg kell hosszabbítani, amíg a (2) bekezdés rendelkezéseivel összhangban ki nem jelölték az új igazgatótanács tagjait. |

Megbízatási idejük lejártakor, vagy lemondásuk esetén a tagok addig hivatalukban maradnak, amíg a kijelölésüket meg nem hosszabbítják, vagy más tag a helyükbe nem lép. | Megbízatási idejük lejártakor, vagy lemondásuk esetén a tagok addig hivatalukban maradnak, amíg a kijelölésüket meg nem hosszabbítják, vagy más tag a helyükbe nem lép. |

16. módosítás

1. CIKK, 5. PONT8. cikk, (7) bekezdés (2062/94/EK rendelet)

(7) Az igazgatótanács maga fogadja el eljárási szabályzatát, amely a Bizottsággal folytatott konzultációt követően a Tanács jóváhagyásával lép hatályba. | (7) Miután az igazgatótanács kézhez kapja a Bizottság véleményét, elfogadja eljárási szabályzatát, amelyben megállapítja a tevékenységével kapcsolatos gyakorlati szabályokat. Az eljárási szabályzatot tájékoztatás céljából meg kell küldeni az Európai Parlamentnek és a Tanácsnak. Az eljárási szabályzat megküldésétől számított három hónapon belül a Tanács egyszerű többséggel módosíthatja a szabályzatot. |

17. módosítás

1. CIKK, 5. PONT8. cikk, (8) bekezdés (2062/94/EK rendelet)

(8) Az igazgatótanács létrehoz egy vezetőséget. A vezetőség az igazgatótanács elnökéből és három alelnökéből, a (7) bekezdésben említett három csoport egy-egy koordinátorából és a Bizottság egy további képviselőjéből áll. | (8) Az igazgatótanács létrehoz egy 11 tagú vezetőséget. A vezetőség az igazgatótanács elnökéből és három alelnökéből, a (7) bekezdésben említett három csoport egy-egy koordinátorából és a Bizottság és minden csoport egy további képviselőjéből áll. Minden csoport kinevezhet legfeljebb három póttagot, akik a vezetőség ülésein a rendes tagok távollétében részt vesznek. |

18. módosítás

1. CIKK, 5. PONT8. cikk, (9) bekezdés (2062/94/EK rendelet)

(9) A vezetőség az igazgatótanács ülései között az igazgató 8. és 9. cikkben említett felelősségeinek sérelme nélkül az igazgatótanács felhatalmazására a 10., 13., 14. és 15. cikkben említettek kivételével minden szükséges intézkedést meghoz az alapítvány irányításához. | (9) A vezetőség az igazgatótanács ülései között az igazgató 8. és 9. cikkben említett felelősségeinek sérelme nélkül az igazgatótanács felhatalmazására figyelemmel kíséri az igazgatótanács határozatainak végrehajtását és minden szükséges intézkedést meghoz az alapítvány megfelelő irányításához. A 10., 13., 14. és 15. cikkben említett hatásköröket az igazgatótanács nem ruházhatja át a vezetőségre. |

19. módosítás

1. CIKK, 5. PONT8. cikk, (10) bekezdés (2062/94/EK rendelet)

(10) A vezetőség üléseinek éves ütemtervéről az igazgatótanács határoz. Az elnök a vezetőség tagjainak kérésére további üléseket hív össze. | (10) A vezetőség üléseinek éves számáról az igazgatótanács határoz. A vezetőség elnöke a vezetőség tagjainak kérésére további üléseket hív össze. |

20. módosítás

1. CIKK, 5. PONT8. cikk, (11a) bekezdés (új) (2062/94/EK rendelet)

| (11a) Az igazgatótanácsot teljes körűen és időben értesíteni kell a vezetőség tevékenységéről és döntéseiről. |

21. módosítás

1. CIKK, 7. PONT10. cikk, (1) bekezdés, első albekezdés (2062/94/EK rendelet)

7.A 10. cikk (1) bekezdésében az első albekezdés helyébe a következő lép:Az igazgatótanács a 11. cikkben említett igazgató által készített tervezet alapján a Bizottság szolgálataival és a munkahelyi biztonsági és egészségvédelmi tanácsadó bizottsággal folytatott konzultációt követően fogadja el az ügynökség éves és négyéves munkaprogramját | 7 a) A 10. cikk (1) bekezdésében az első albekezdés helyébe a következő lép:Az igazgatótanács határozza meg az ügynökség stratégiai céljait. Az igazgatótanács kiemelt feladata a költségvetés, valamint a négyéves munkaprogram és az éves program elfogadása a 11. cikkben említett igazgató által készített tervezet alapján a Bizottság szolgálataival és a munkahelyi biztonsági és egészségvédelmi tanácsadó bizottsággal folytatott konzultációt követően. |

22. módosítás

1. CIKK, 7. PONT B) PONT (új)10. cikk, (1) bekezdés, (4) albekezdés (2062/94/EK rendelet)

| b)A 10. cikk (1) bekezdésének negyedik albekezdését el kell hagyni. |

23. módosítás

1. CIKK, 8. PONT11. cikk, (2) bekezdés (2062/94/EK rendelet)

8.A 11. cikk (2) bekezdése helyébe a következő szöveg lép: | 8.A 11. cikk helyébe a következő szöveg lép: |

| 11. cikk Az igazgató (1) Az igazgatót a Bizottság nevezi ki az igazgatótanács által előterjesztett jelöltek listájáról. (2) Az igazgatót alkalmassága alapján kell kiválasztani. Függetlenségéhez nem férhet kétség. (3) Az igazgató kinevezése legfeljebb ötéves időtartamra szól. Megbízatása megújítható. |

(2) Az igazgató az ügynökség jogi képviselője. Az igazgató felel a következőkért: a)az igazgatótanács és a vezetőség által elfogadott határozatok és programok megfelelő előkészítése és végrehajtása;b)az ügynökség napi igazgatása és ügyvitele;c)a 10. cikk (2) bekezdésében említett jelentés megfelelő elkészítése és közzététele;d)az előírt feladatok elvégzése;e)minden személyzeti ügy;f)az igazgatótanács üléseinek előkészítése. | (4) Az igazgató az ügynökség jogi képviselője. Az igazgató felel a következőkért: a)az igazgatótanács és a vezetőség által elfogadott határozatok és programok megfelelő előkészítése és végrehajtása;b)az ügynökség napi igazgatása és ügyvitele;c)a 10. cikk (2) bekezdésében említett jelentés megfelelő elkészítése és közzététele;d)az előírt feladatok elvégzése;e)minden személyzeti ügy;f)az igazgatótanács üléseinek előkészítése. |

[1] A Hivatalos Lapban még nem tették közzé.

[2] HL C 218., 2003.9.13., 1. o.

[3] A .../2005/EK tanácsi rendelet hatálybalépésekor.

--------------------------------------------------